alexandrainst/scandi-wiki huggingface dataset:
Eric Frenzel

Eric Frenzel (født 21. november 1988 i Annaberg-Buchholz) er en tysk kombinertløper som har konkurrert siden 2000. Frenzel har sju VM-gull, tre OL-gull og fem sammenlagtseire i verdenscupen.

Karriere 
Frenzels første seier i verdenscupen kom på fellesstarten i Klingenthal i 2008. Han var med på Tysklands lag som tok sølv i lagkonkurransen under Ski-VM 2009 i Liberec i 2009. Samme år gikk han inn til en tiendeplass på fellesstarten.

Han deltok ved Ski-VM 2011 i Oslo, der han vant gull i normalbakke/10 kilometer individuelt, han tok sølv i lagkonkurransen i normalbakke og han tok bronse i stor bakke individuelt. I VM 2013 i Val di Fiemme ble Frenzel verdensmester på stor bakke / 10 km. Etter at han satt bakkerekord med 138.5 meter i hoppkonkurransen gikk han alene gjennom hele langrennet og seieren var aldri truet. Frenzel var ankermann på det tyske laget som vant gull i lagkonkurranse, normalbakke under Ski-VM 2015 i Falun.

Han vant Verdenscupen i kombinert 2012/13 sammenlagt etter seks seire i enkeltrenn, og han vant også 2013/14, 2014/15, 2015/16 og 2016/17.

I OL 2014 i Sotsji tok Frenzel gull i normalbakke/10 km.

Frenzel ble i 2014 tildelt Holmenkollmedaljen.

Under Vinter-OL 2018 i Pyeongchang tok han gull i normalbakke + 10km, bronse i storbakke + 10 km og gull i lagkonkurransen.

Under Vinter-OL 2022 i Beijing, tok han sølv i lagkonkurransen.

Verdenscupseire

Sammenlagtplasseringer i verdenscupen

Se også 
Liste over mestvinnende verdenscupvinnere i skisport

Referanser

Eksterne lenker 
 

Fødsler i 1988
Personer fra Annaberg-Buchholz
Tyske kombinertløpere
Olympiske mestere for Tyskland
Olympiske mestere i kombinert
Olympiske sølvmedaljevinnere for Tyskland
Olympiske sølvmedaljevinnere i kombinert
Olympiske bronsemedaljevinnere for Tyskland
Olympiske bronsemedaljevinnere i kombinert
Verdensmestere i kombinert
Vinnere av Holmenkollmedaljen
Deltakere under Ski-VM 2007
Deltakere under Ski-VM 2009
Medaljevinnere under Vinter-OL 2010
Deltakere for Tyskland under Vinter-OL 2010
Kombinertløpere under Vinter-OL 2010
Deltakere under Ski-VM 2011
Deltakere under Ski-VM 2013
Medaljevinnere under Vinter-OL 2014
Deltakere for Tyskland under Vinter-OL 2014
Kombinertløpere under Vinter-OL 2014
Medaljevinnere under Vinter-OL 2018
Deltakere for Tyskland under Vinter-OL 2018
Kombinertløpere under Vinter-OL 2018
Medaljevinnere under Vinter-OL 2022
Deltakere for Tyskland under Vinter-OL 2022
Kombinertløpere under Vinter-OL 2022
Deltakere under Ski-VM 2015
Kongepokalvinnere i skiidrett
Deltakere under Ski-VM 2017
Deltakere under Ski-VM 2019
Deltakere under Ski-VM 2021
Paul Deschanel

Paul Eugène Louis Deschanel (født 13. februar 1855 i Schaerbeek ved Brussel i Belgia, død 28. april 1922 i Paris) var en fransk forfatter, publisist, politiker og president. Han var Frankrikes president fra 18. februar 1920 til 21. september 1920.

Liv og virke

Bakgrunn 
Deschanel var sønn av forfatteren og politikeren Émile Deschanel. Han ble født i Brussel ettersom faren var i landflyktighet der fra 1851 til 1859 på grunn av sin opposisjon mot Napoleon III.

Deschanel studerte til å bli advokat og begynte sin karriere som sekretær for Deshayes de Marcére i 1876 og Jules Simon i 1877.

Politiker 
Han ble valgt til å representere Eure-et-Loir i parlamentet i 1885. Påfølgende år ble han parlamentets visepresident. Han var medlem av den progressive-republikanske gruppen av parlamentet.

Deschanel ble i 1899 valgt til medlem av Académie française. 

Han ble kjent for sin støtte til loven som skulle sørge for å skille kirken og staten. Den 17. januar 1920 ble han valgt til president.

Deschanel hadde ambisjoner om å oppnå en mer aktiv rolle som president enn det som hadde vært vanlig, men hans mentale helse ble gradvis svekket i den grad at han ikke klarte å sette sine mål ut i livet. Deschanel var en tydelig motstander av dødsstraff. Hans presidentperiode var den eneste der ingen ble henrettet, fram til dødsstraff ble avskaffet i Frankrike i 1981.

Som president ble hans eksentriske opptreden mer og mer fremtredende. I tillegg til merkelig opptreden viste han også tegn på senil demens. Den avgjørende hendelsen skjedde om natten 24. mai 1920. På vei med presidenttoget til Montargi klarte han å falle ut av togvinduet etter å ha tatt noen sovepiller, og ble funnet av en stasjonsmester vandrende på et jorde. Kort tid etter forlot Deschanel et statsmøte og gikk rett ut i en innsjø, i full påkledning. Han fratrådte som president 21. september 1920 og ble plassert på et mentalsykehus.

Verker i utvalg 
 Orateurs et hommes d'état – Frédéric II – M. de Bismarck – Fox et Pitt – Lord Grey – Talleyrand – Berryer – Gladstone, Calmann Lévy, Paris, 1889
 Figures de femmes (1889)
 La Décentralisation (1895), La Question sociale (1898).

Referanser 

Franske presidenter
Franske forfattere
Medlemmer av Académie française
Personer fra Schaerbeek
Fødsler i 1855
Dødsfall i 1922
Imielin

Imielin er en småby i Schlesien i det sørlige Polen. Byen er kjent for Our Lady of Scapular-kirken og et kapell hvor Napoleon ba i da han var på vei for å invadere Russland.

Under den tyske invasjonen av Polen massakrerte tyske soldater 28 polakker fra Imielin natten til 5. september 1939.

Byer i det schlesiske voivodskap
Line (album)

Line er et samlealbum av Ole Ivars, utgitt i 2007. Albumet inneholder sanger fra 1960- og 70-tallet.

Sporliste

 «Line» (Leon Ashley/Margie Singleton/Lasse Hovd), (Ole Ivars)
 «Ole Ivars potpurri» (Erling Bonde/Howard Greenfield/John Gummoe/Lasse Hovd/Alden Shuman/Earl Shuman/Lind-Arnold Solstad/Kolbjørn Svendsen)
 «Bare fest, latter og dans» - Shake, Rattle and Roll (Charles Calhoun/Ole Ivars), (Råkken Roll)
 «Grønt lys» (Benny Borg), (Kvelden venter på oss)
 «Butterfly» (Danyel Gérard/Howard Barnes/Ralph Bernet/Sven-Olof Bagge), (Flydur og andre tonearter)
 «Lykkeliten» (Leiber/Stoller/Frimann Clasen/Gunnar Johansen), (Gammalpop 1)
 «Dyna fyr» - Rüdesheim liegt nicht an der Themse (Hans Blum/Margido), (Flydur og andre tonearter)
 «Cavatina» (Stanley Myers), (Kvelden venter på oss)
 «Je er bonde, itte bokser» - I'm a Lover, Not a Fighter (Ronny Light/Arnstein Tungvåg), (Kvelden venter på oss)
 «Bitten går til sengs» (Lloyd Price/Harold Logan/Bjørn Borkenhagen/Nick Borgen)
 «To blå øyne» (Hal David/Paul Hampton/Edgar Skjønhals), (Flydur og andre tonearter)
 «Fri som en fugl» - Flying Machine (Georg Hultgreen/Fredrik Friis), (Flydur og andre tonearter)
 «Hør, min venn» - L'amour ça fait chanter la vie (Jean Vallée/Jørgen Flærpsnes), (Kvelden venter på oss)
 «Byen med det store hjertet» - I Guess the Lord Must Be In New York City (Harry Nilsson/Fredrik Friis), (Flydur og andre tonearter)
 «Den samme gamle sang» - It's the Same Old Song (Brian Holland/Lamont Dozier/Arnstein Tungvåg), (Kvelden venter på oss)
 «Det var i mai» - This Time Last Year (Brian Chapman/Terje Pettersen), (Kvelden venter på oss)
 «Beate Christine» (Jules Sylvain/Dix Dennie), (Flydur og andre tonearter)
 «Noen ting å tro på» - Something to Believe In (Tupper Saussy/Fredrik Friis), (Flydur og andre tonearter)
 «Her kommer vi» (Jørn Kolsrud), (Kvelden venter på oss)
 «Rock & Roll Forever» (Dorothy LaBostrie/Leiber/Stoller/Ray Charles/Joe Lubin/Little Richard/Renald Richard)

Kilder
 Line

Musikkalbum fra 2007
Ole Ivars-album
Norske samlealbum
Sommarøy skole (Tromsø)

Sommarøy skole var en fådelt barneskole i Tromsø. Den var en del av Hillesøyskolen, som var en sammenslåing av tre skoler og to barnehager i Tromsø.

Skolen lå ca. 65 km fra Tromsø sentrum, og hadde 32 elever fordelt på tre basisgrupper; 1. til 2. klasse, 3. til 4. klasse og 5. til 7. klasse. 

Skolen ble lagt ned juni 2010, og elevene ble overført til Brensholmen skole. Skolebygningen skulle ombygges til barnehage.

Eksterne lenker
 Tromsø kommune - Sommarøy skole
 

Barneskoler i Troms og Finnmark
Skoler i Tromsø
Pyropterus nigroruber

Pyropterus nigroruber er en bille i delgruppen (underfamilien) nettrødvinger i familiegruppen rødvinger. Den er ganske sjelden, finnes vanligere lengre sør i Europa. Den er den eneste arten i slekten Pyropterus.

Utseende 
Kroppen er 7,5-10 millimeter lang, svart, med skarlagensrøde dekkvinger. Brystskjold (pronotum) er svart, men noe brunlig i framkanten.  Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antennene har elleve ledd og er festet tett sammen på pannen like ved fasettøynene. Det tredje leddet er nær like langt som det andre leddet. Brystskjoldet (pronotum) har en nær kvadratisk form, ofte med en markert og noe oppstående sidekant. Midtpartiet består av et lukket område dannet av en oppstående ribbe. Dekkvingene er kraftig kitiniserte, parallellsidige og har lengderibber. Alle føtter har fem ledd.

Levevis 
Arten finnes i åpen, vegetasjonsrik løv- eller blandinsskog med mye død ved. Larvene utvikler seg i fuktig, morkent tre av både løv- og bartrær, og lever trolig av sopp. De voksne insektene besøker gjerne blomster for å ete pollen.

Utbredelse 
Arten er vidt utbredt i Palearktis, fra Storbritannia i vest til Japan i øst, fra Middelhavet i sør til Sør-Skandinavia i nord, men er regnet som sjelden i de fleste områder, imidlertid forholdsvis vanlig på Øst- og Sørlandet i Norge .

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 9.(344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Pyropterus nigroruber på GBIF
 UK Beetles - Pyropterus nigroruber
 Pyropterus nigroruber - Fauna Europaea - engelskspråklig
 Norsk entomologisk forening

Rødvinger
Anders Bastiansen

Anders Bastiansen (født 31. oktober 1980 i Oslo) er en profesjonell norsk ishockeyspiller som for tiden spiller for Frisk Asker i den norske GET-ligaen. Han har tidligere spilt for Almtuna IS og IFK Arboga i svenske HockeyAllsvenskan, Mora IK og Färjestads BK i Svenska hockeyligan (SHL) og for Graz 99ers i østerrikske Erste Bank Eishockey Liga (EBEL).

Spillerkarriere

Klubbkarriere 
Han startet karrieren i Frisk Asker, og ble Norgesmester med klubben i 2002. Etter syv sesonger dro han for å spille i svensk hockey for de allsvenske klubbene Almtuna IS og IFK Arboga. Den 15. november 2005 debuterte han for Mora IK i den svenske Elitserien da han scoret det siste målet i en 3–1 seier over Timrå IK. Etter tre sesonger i Mora valgte han innen 2008/09-sesongen å gå over til Färjestads BK, hvor han ville spille sammen med landslagskollegene Jonas Holøs, Marius Holtet og senere Ole-Kristian Tollefsen. I sesongen 2008/09 vant han SM-gull i rekke med Emil Kåberg og Eero Somervuori. Sesongen 2010/11 var han igjen med på å vinne SM-gull med Färjestad. For sin innsats i sluttspillet ble Bastiansen kåret til sluttspillets mest verdifulle spiller.

I 2014 signerte han for Graz 99ers i østerrikske Erste Bank Eishockey Liga, og spilte her i én sesong. Den 27. april 2015 signerte han en treårskontrakt med moderklubben Frisk Asker.

Landslagskarriere 

Bastiansen har i flere år vært en av de viktigste lederskikkelsene og offensive spillere på det norske landslaget, og har i alt spilt 97 offisielle landskamper for Norge (VM- og OL-kamper).

Bastiansen debuterte offisielt på landslaget i november 2004 under OL-førkvalifiseringen i Stavanger, hvor han noterte seg for tre assists på tre kamper. VM-debut kom i Divisjon I i 2005, hvor han med bidro til at Norge rykket opp til A-puljen igjen for 2006. Han har siden representert Norge i samtlige VM-turneringer (12 i alt), og har siden 2010 vært assisterende lagkaptein. Ved VM i 2014 var han landslagskaptein i Ole-Kristian Tollefsens skadefravær. Bastiansen har også spilt i Vinter-OL i Vancouver i 2010 og Sotsji i 2014, og hjalp Norge i OL-kvalifiseringsturneringene i 2009 og 2016.

Meritter

Klubbstatistikker 
Klubbkarriere

Klubbturneringer

Landslagskarriere

Referanser

Eksterne lenker 
 

Norske ishockeyspillere
Ishockeyspillere for Frisk Asker
Ishockeyspillere for Färjestad BK
Ishockeyspillere for Almtuna IS
Ishockeyspillere for Mora IK
Deltakere for Norge under Vinter-OL 2010
Ishockeyspillere under Vinter-OL 2010
Deltakere for Norge under Vinter-OL 2014
Ishockeyspillere under Vinter-OL 2014
Deltakere for Norge under Vinter-OL 2018
Ishockeyspillere under Vinter-OL 2018
Platycis minutus

Platycis minutus er en bille i delgruppen (underfamilien) nettrødvinger i familiegruppen rødvinger. Den er sjelden, finnes lengre sør i Europa og østover i Asia.

Utseende 
Kroppen er svart, med skarlagensrøde dekkvinger. Brystskjoldet (pronotum) er helt svart uten rødlige kanter.  Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antennene er svarte, men det ytterste leddet er mer gult. Antenner har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, ofte med en markert og noe oppstående sidekant. Midtpartiet består av et område dannet av en oppstående ribbe, dette er ikke lukket, men åpent i bakkant. Dekkvingene er kraftig kitiniserte, parallellsidige og har lengderibber. Alle føtter har fem ledd.

Levevis 
Platycis minutus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene forpupper seg i morkent eller skadd tre, blant annet av bøk.

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 10. (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Platycis minutus - Fauna Europaea - engelskspråklig
 Norsk entomologisk forening

Rødvinger
Lygistopterus sanguineus

Lygistopterus sanguineus er en bille i delgruppen (underfamilien) snuterødvinger i familiegruppen rødvinger. Den er sjelden i Norge, finnes vanligere lengre sør i Europa. Lygistopterus sanguineus er eneste nordiske art i denne slekten. Den er også utbredt i Asia og Nord-Afrika.

Utseende 
Hodet er noe snuteformet forlenget framover. Det er kort, men synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, ofte med en markert og noe oppstående sidekant. Dekkvingene er kraftig kitiniserte og har lengderibber. Alle føtter har fem ledd.

Levevis 
Voksne (imago), finnes ofte i skogkanter og ikke sjeldent på blomster av skjermplanter.

Lygistopterus sanguineus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 11. (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Lygistopterus sanguineus
 Lygistopterus sanguineus - Fauna Europaea - engelskspråklig
 Norsk entomologisk forening

Rødvinger
Vi tar det tel manda’n

Vi tar det tel manda'n er et musikkalbum av Ole Ivars, utgitt i 2005.

Sporliste
 «Vi tar det tel manda'n» (William Kristoffersen)
 «Det var itte kjerringa» (William Kristoffersen)
 «Brudd med datasentralen» (William Kristoffersen)
 «Du som angre en dag i juni» (William Kristoffersen)
 «En bit ta Värmland» (William Kristoffersen)
 «Så fint det skar bli» (William Kristoffersen)
 «Septembernatt» (William Kristoffersen) (gitarsolo)
 «Født på solsida» (William Kristoffersen)
 «Døra bør stå på gløtt» (William Kristoffersen)
 «En drøm blir sjelden oppfylt ta seg sjøl» (William Kristoffersen)
 «Gode minner» (William Kristoffersen)
 «Brev tel Carla Lorena» (William Kristoffersen)
 «Saxophoneboogie» (William Kristoffersen) (saksofonsolo)
 «To muligheter» (William Kristoffersen)
 «Je ønske meg enda en vår» (William Kristoffersen)

Medvirkende

Ole Ivars

 Tore Halvorsen – sang, gitar
 William Kristoffersen – bassist, kor, låtskriver, vokal
 Arne Willy Foss – saxofon, klarinett, fløyte, kor 
 Ole Ødegård – orgel, synth, kor 
 Bjørn Elvestad - gitarer, banjo, mandolin, steelgitar, trekkspill, fele, orgel
 Arild Engh – trommer, rytmeinstrumenter

Andre medvirkende
 Morten Nyhus - produsent, tekniker, trommer på Det var itte kjerringa, Septembernatt og Saxophoneboogie
 Ingunn Helen Elvestad - kor 
 Lasse Rosin - mastering 
 Arild Hansen - fotograf

Referanser

Kilder
 Vi tar det tel manda'n

Musikkalbum fra 2005
Ole Ivars-album
Kjeåstunnelen

Kjeåstunnelen er en privat veitunnel i Eidfjord kommune i Vestland. Tunnelen går gjennom Sænuten opp til fjellgården Kjeåsen, og er ca. 2500 meter lang. Tunnelen har ett kjørefelt, med oppkjøring hver hele klokketime og nedkjøring hver halve klokketime. Veien og tunnelen til Kjeåsen ble bygd i 1974 i forbindelse med kraftutbyggingen i Simadalen. Tunnelen fikk belysning først i 2013. Det er ikke tillatt å gå eller sykle i tunnelen.

Se også

Veitunneler i Norge
Undersjøiske veitunneler i Norge

Veitunneler i Vestland
Veier i Eidfjord
Tunneler åpnet i 1974
1974 i Norge
Heldiggriser

Heldiggriser er et musikkalbum utgitt av Ole Ivars i september 2004.

Sporliste

 «Heldiggrisen» (William Kristoffersen)
 «Det var noe ved deg» (William Kristoffersen)
 «Je har slutta å drekke brenn'vin» (William Kristoffersen)
 «Ei søster tel storebror» (William Kristoffersen)
 «Hen vart det ta tida vår» (William Kristoffersen)
 «Så vidt du vet» (William Kristoffersen)
 «Misunnelig på sola» (William Kristoffersen)
 «Romedalsrock» (William Kristoffersen)
 «Dumminger med ærlig arbe'» (William Kristoffersen)
 «Forelska i deg» (William Kristoffersen)
 «Regningsbunken» (William Kristoffersen)
 «Gjennomsnittskar» (William Kristoffersen)
 «Mjøsas hvite svane» (William Kristoffersen)
 «The Irishman Tyan» (William Kristoffersen)
 «Kan du tenke deg no' bedre» (William Kristoffersen)

Medvirkende

Ole Ivars

 Tore Halvorsen – sang, gitar
 William Kristoffersen – bassist, kor, låtskriver, vokal
 Arne Willy Foss – saxofon, klarinett, fløyte, kor 
 Ole Ødegård – orgel, synth, kor 
 Bjørn Elvestad - gitarer, mandolin, steelgitar, trekkspill, fele, orgel, solist på Romedalsrock
 Arild Engh – trommer, rytmeinstrumenter

Andre medvirkende
 Viggo Sandvik - tale på Je har slutta å drekke brenn'vin
 Morten Nyhus - produsent, tekniker

Kilder
 Heldiggriser

Musikkalbum fra 2004
Ole Ivars-album
Notepad++

Notepad++ er et åpent, fritt og gratis tekstredigeringsverktøy.

Brukerrettighetene er definert av GNU General Public License.

Allmenn funksjonalitet 
Programmet bygger på Scintilla og har funksjoner som autofullføring, syntaksmerking, regulære uttrykk. Filer for grensesnitt og stavekontroll på ulike språk kan lastes ned separat, blant annet på bokmål og nynorsk. Det er støtte for Unicode, redigering av TeX-dokumenter og binærfiler og en rekke andre formater. Brukergrensesnittet benytter arkfaner. Notepad++ støtter makroer og *nix skallskript, og har en innebygd FTP-klient, men støtter ikke den sikre SSH-protokollen.

Programutvikling 
Notepad++ støtter blant annet assembler, programmeringsspråkene Ada, C, C#, C++, Fortran, Java, Lisp, Pascal, Ruby og Visual Basic, samt skriptspråkene AutoIt, ASP, JavaScript, Lua, MATLAB, Perl, PHP, Python og VBScript.

Webutvikling 
For nettstedutvikling er det støtte for HTML, CSS, XML og databasespråket SQL (XML og SQL er ikke avgrenset til nettsider).

Se også 
 Fri programvare
 Fri programvare til Windows

Referanser

Eksterne lenker 
 
 

Tekstredigering
Lygistopterus

se tekst i artikkelen

Lygistopterus er en bille i underfamilien snuterødvinger i familiegruppen rødvinger. Den er sjelden i Norge, finnes vanligere lengre sør i Europa. Lygistopterus sanguineus er eneste nordiske art i denne slekten.

Utseende 
Hodet er noe snuteformet forlenget framover. Det er kort, men synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, med en markert og noe oppstående sidekant. Dekkvingene er kraftig kitiniserte og har  lengderibber. Alle føtter har fem ledd.

Levevis 
Voksne (imago), finnes ofte i skogkanter og ikke sjeldent på blomster av skjermplanter.

Lygistopterus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Systematisk inndeling 
Oversikten har med europeiske arter.

 orden biller (Coleoptera)
 underorden Polyphaga
 overfamilie Cantharoidea
 familien  rødvinger (Lycidae)
 underfamilie snuterødvinger (Calochrominae) 
 Slekten Lygistopterus Dejean, 1833
 Lygistopterus anorachilus Ragusa, 1883
 Lygistopterus apicalis (Green, 1950)
 Lygistopterus bajacalifornicus Zaragoza Caballero, 2003 
 Lygistopterus chamelensis Zaragoza Caballero, 2003 
 Lygistopterus chiapensis Zaragoza Caballero, 2003 
 Lygistopterus chihuahuensis Zaragoza Caballero, 2003 
 Lygistopterus cobosi Cobos, 1961 
 Lygistopterus escalerai Pic, 1942 
 Lygistopterus guerrerensis Zaragoza Caballero, 2003 
 Lygistopterus haemopterus Gorham, 1880 
 Lygistopterus huautlaensis Zaragoza Caballero, 2003 
 Lygistopterus ignita (Green, 1950)
 Lygistopterus jalisiensis Zaragoza Caballero, 2003 
 Lygistopterus laetus Gorham, 1884 
 Lygistopterus morelensis Zaragoza Caballero, 2003
 Lygistopterus nobilis Gorham, 1880 
 Lygistopterus rubripennis LeConte, 1875 
 Lygistopterus sanguineus (Linnaeus, 1758) – finnes i Norge
 Lygistopterus sulcicollis Gorham, 1880

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 11. (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Lygistopterus sanguineus
 Lygistopterus - Fauna Europaea - engelskspråklig
 Norsk entomologisk forening

Rødvinger
Biller formelt beskrevet i 1833
Xylobanellus erythropterus

Xylobanellus erythropterus er en bille i underfamilien nettrødvinger i familiegruppen rødvinger. Den finnes ikke i Norge, men i Mellom-Europa, østover fra Polen, Latvia og Finland.

Xylobanellus erythropterus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Xylobanellus erythropterus - Fauna Europaea - engelskspråklig
 Norsk entomologisk forening

Rødvinger